Šalom ja tere õhtust, vaatate TV7 Iisraeli Uudiseid Jeruusalemmast.
Tänased tähtsamad uudised:
Lõuna Iisraelis Re’em-Masmiya jaamas toimus verine terror,
milles sai surma kaks ja haavata neli tsiviilisikut.
Iisraeli kaitseministri Yoav Gallant'i sõnul
loodab Jeruusalemm vältida sõda põhjas.
Iisraeli Kaitseväe peastaabiülem kindralleitnant Herzi Halevi
rõhutas, et kavad pealetungiks Rafah' linnale
on esitatud Jeruusalemma sõjakabinetile.
Täna toimus verine terrorirünnak
Re’em-Masmiya jaamas Lõuna-Iisraelis.
Iisraeli politsei esindaja ütles TV7le, et terrorismis kahtlustatav
olevat saabunud autoga bussijaama, haaranud relva ja avanud tule
mitme Iisraeli jalakäija pihta,
enne kui kohalik relvastatud elanik vastas ja ründaja kõrvaldas.
Oleme siin, terrorirünnaku paigas - väga kurb vaatepilt.
Praeguseks teame, et terrorist saabus siia autoga kl 12:30
ning avas tule mitme tsiviilisiku pihta, kes seisid siin bussijaamas.
Üks tsiviilisik, kes asus lähedal ja kuulis laske,
väljus oma sõidukist, astus terroristile vastu
ja kõrvaldas ta oma isikliku tulirelva abil.
Tulemusena sai 2 iisraellast surmavalt haavata ja tunnistati surnuks kohapeal,
veel neli aga toimetati kohalikku haiglasse,
kus neile diagnoositi mõõdukas või raske seisund.
Vahepeal uuris politsei pommirühm piirkonda,
suured politseijõud aga tegid põhjalikke otsinguid
ja välistasid teiste terrorismis kahtlustatavate sealviibimise.
Kuna vaenutegevus põhjas, Iisraeli-Liibanoni piiril, ägeneb,
rõhutas Iisraeli kaitseminister Yoav Gallant,
et Jeruusalemm ei kipu sõtta oma põhjapoolsete vastastega.
Kui teda selleks aga sunnitakse,
ei kõhkle Iisraeli kaitseaparaat jõuliselt vastamast.
Me pole sõjast huvitatud, kuid peame valmistuma.
Liibanoni taevas just praegu lendavail lennukeil on sihtmärgid,
ja nad oskavad neid rünnata,
ja oskavad suunata rünnakut ühest paigast teise.
Oskame teha copy-paste Gazast Beirutini.
Me ei taha niikaugele jõuda.
Iisraeli riigi jaoks saab hind olema krõbe
Liibanoni ja Hezbollah' jaoks aga katastroofiline,
seepärast tahame sellist olukorda vältida.
Jeruusalemma tippkaitseametnik rõhutas veel,
et ehkki Iisraeli Kaitseväel on võimekus rünnata iga paika Liibanonis,
tahab Iisrael proovida kõiki muid võimalusi,
enne kui asuda sõtta Iraani käsilase Hezbollah'ga,
kuna tagajärjed oleksid Iisraeli jaoks rängad,
Liibanoni ja Iraani kombitsat Liibanonis tabaks aga katastroof.
Võime rünnata mitte (vaid) 20 km (kaugusele), vaid ka 50 km,
samuti Beirutisse ja muudesse paikadesse.
Iisraeli Kaitseväel on väga palju jõudu.
Me ei taha niikaugele jõuda.
Me ei taha minna sõtta, vaid meil on huvi jõuda leppeni,
et põhja elanikud saaksid naasta kodudesse sobiva protsessi kaudu.
Ent kui valikut pole, astume nende naasmiseks samme
ning loome neile vastavad turvatingimused.
See peaks olema selge nii meie vaenlastele kui sõpradele.
On oluline märkida, et kuigi sõda Iisraeli ja Hezbollah' vahel jätkub
nn vähese intensiivsusega, näivad valearvestuse võimalused kasvavat.
Eile tulistas Hezbollah nelja tunni jooksul 25 raketti
piirilinna Kiryat Shmona'sse,
tekitades ulatuslikku kahju eluhoonetele ja tsiviilrajatistele.
Seepeale andsid Iisraeli õhujõud ulatuslikke õhulööke,
hävitades Hezbollah' sõjalist taristut,
mis kahjustas veelgi Iraani käsilase tugipunkte
Lõuna-Liibanonis Litany jõest lõunas,
ja kõrvaldades kolm terroristi, kelles hiljem tunti ära Hezbollah' liikmed.
Gaza sektoris jätkab Iisraeli Kaitsevägi edenemist Khan Yunis'e linnas
ning valmistub laiendama maavägede tegevust Rafah' linna.
Mõlemad (linnad) asuvad terrorist vaevatud Gaza maakitsuse lõunaosas.
Sellal kui Iisraeli julgeolekuaparaat
teeb väsimatult plaane oodatud operatsiooniks,
et hävitada Hamasi viimased neli pataljoni, mis asuvad Rafah' linnas,
tugevdab rahvusvaheline kogukond survet Iisraelile
kavandatava pealetungi peatamiseks, kuna kardab humanitaarkatastroofi.
Ehkki Iisraeli Kaitsevägi järgib rahvusvahelist õigust
ning on korduvalt kutsunud rahvusvahelisi ühinguid appi
palestiina elanikke ümber paigutama, et vältida tahtmatuid ohvreid,
peab ÜRO silmanähtavat kampaaniat Iisraeli kavatsuste vastu,
nimetades ta abipalvet Rafah' rahva ümberpaigutamiseks illusiooniks.
Võimalus sõjaliseks operatsiooniks Rafah's,
ühes võimalusega, et piir läheb kinni,
ühes võimalusega, et tullakse ikkagi üle -
mis teatud mõttes on Egiptuse jaoks õudusunenägu -
see võimalus on otse meie ees - ramadani eel.
Evakueerimine turvapaika Gazas on illusioon,
ja me peame tõrjuma üleskutseid, mida me kõik kuuleme võimudelt -
peate aitama meil viia Gaza rahvas mingisse turvapaika - see on illusioon!
Teeme muidugi kõik, mis suudame, et aidata inimesi, kes tahavad lahkuda -
olen kindel, et me kõik, igaüks omal kombel -
ent olgu selge, et me ei taha olla mingi sundevakuatsiooni eestvedajad!
Ehkki ÜRO seisukohal on vähe alust,
on suurvõimud hakanud toetama ÜRO seisukohta ja vastustama Iisraeli oma.
Teiste seas tegid Kanada, Austraalia ja Uus-Meremaa juhid avalduse,
milles hoiatasid Iisraeli pealetungi eest Rafah'le,
väites, et see oleks hävitav ja katastroofiline.
See seisukoht, nagu rõhutas
USA riikliku julgeoleku nõukogu strateegilise suhtluse koordinaator
erukontradmiral John Kirby, pole kaugel Biden'i valitsuse seisukohast.
Ma ei näe kuigi suurt lõhet nende öeldu ja meie öeldu vahel.
Ma ei kõnele nende eest, võin vaid öelda, et usume endiselt, et praegu,
ilma usutava plaanita - nagu ütles president -,
ja kuna Rafah's on üle miljoni palestiinlase,
tuleb jälgida, et nad saaksid olla turvalises paigas.
Ilma sellise usutava kavata oleks suurem operatsioon Rafah's häving.
Me nõustume sellega.
Ja jätkame kõnelusi Iisraeli poolega, milline see plaan võiks välja näha.
Sarnaselt Biden'i valitsuse avaldatud seisukohaga
kinnitas Briti välisminister David Cameron Londoni muret
Iisraeli Kaitseväe võimaliku sissetungi üle terrorist vaevatud Rafah' linna.
Oleme väga mures Rafah's toimuva pärast, sest, ütleme välja,
seal on palju neid, kes on liikunud teisale 4-6 korda enne sinnajõudmist.
Ja ma ei suuda mõista, kuidas saab sõdida nende inimeste seas.
Neil pole kuhugi minna.
Nad ei saa minna Egiptusesse ega ka tagasi, sest paljude kodud on hävinud.
Nii oleme väga mures selle olukorra pärast ja soovime,
et Iisrael peatuks ja mõtleks, enne kui edasi tegutseb.
Ent üle kõige soovime kohest pausi võitluses,
ja soovime, et see paus viiks relvarahuni, püsiva relvarahuni,
ilma et hakataks uuesti sõdima.
See peaks toimuma kohe.
Peame saama välja pantvangid, sh Briti alamad,
ja saama abi sisse, milleks parim viis on lõpetada kohe sõdimine
ja muuta see alaliseks, püsivaks relvarahuks.
Tuleb märkida,
et erinevalt mõne Iisraeli lähima liitlase avaldatud seisukohtadest
tunnistas Kaitseväe peastaabiülem kindralleitnant Herzi Halevi,
et armee esitas Jeruusalemma sõjakabinetile
kolm tõsist kava Rafah' pealetungiks ning ootab poliitladviku lõppotsust,
kuna Iisrael jääb kindlaks otsusele juurida välja islamistlikud terroristid,
kes on selle sõja vallandanud,
pannes toime tapatöö süütute Iisraeli elanike kallal
ning röövides 246 inimest, sh vanureid, naisi, mehi ja (väike)lapsi,
kellest 134 on siiani Hamasi käes
ja kellest enamikku arvatakse hoitavat Rafah' linna peidikutes.
Tänan vaatamast TV7 Iisraeli Uudiseid!
On oluline rõhutada,
et TV7 Israel on annetuspõhine mittetulundusteenistus
ning kõik me saated on saadaval tasuta.
Kui siis me päevauudised on teile õnnistuseks
ja te soovite aidata meil nende kulusid kanda,
hindaksime kõrgelt teie annetust,
mille saate teha me võrgulehel www.tv7israelnews.com.
Palun paluge ka rahu Jeruusalemmale ja päästet Iisraelile!
Olen Jonathan Hessen. Soovin õnnistud puhkepäevi!
Kui Jumal lubab, näeme jälle me järgnevais TV7 uudistes!
Seniks šalom Jeruusalemmast!
Tõlge: Sulev Kivastik